''Information'' betegnes ofte sammen med ''[[Kristeligt Dagblad]]'', ''[[Dagbladet Børsen]]'' og ''[[Weekendavisen]]'' som en af Danmarks fire nicheaviser.<ref>[https://mediawatch.dk/Medienyt/Aviser/article5165219.ece Nicheaviser læses af flere. Mediawatch.dk 4. maj 2009.]</ref><ref>[https://journalisten.dk/analyse-af-laesertal-laer-af-nicherne/ Analyse af læsertal: Lær af nicherne. Artikel på Journalisten.dk 6. september 2018.]</ref> Lige fra starten er læserne i høj grad kommet fra de højere uddannelses- og socialgrupper og har således talt mange akademikere, skolelærere og studerende.<ref>[http://dedanskeaviser.dk/newspapers/1-233 Dagbladet Information. Dedanskeaviser.dk, besøgt 28. august 2021.]</ref> I Børge Outzes og Erik Seidenfadens tid som avisens redaktører var avisens ledere et vigtigt element, som gav ''Information'' en gennemslagskraft, der var langt større, end dens beskedne oplagstal i sig selv berettigede til. I perioden 1970-1986, hvor avisen var medarbejderejet, havde den en stærkt samfundskritisk profil, hvor bl.a. uddannelses- og miljøforhold var to højtprioriterede områder, og avisen i høj grad fungerede som et pluralistisk forum for debatten på den danske [[venstrefløj]]. Siden 1986, hvor ledelsesforholdene igen blev mere traditionelle, har avisen forsøgt at skabe sig en bredere profil med vægt på analytisk journalistik.<ref name=lex>[https://denstoredanske.lex.dk/Information Søllinge, Jette Drachmann; Lund, Erik: artiklen ''Information'' i Den Store Danske på lex.dk. Hentet 28. august 2021.]</ref> I 2020 fortalte chefredaktøren Rune Lykkeberg, at avisens målsætning var at være en væsentlighedsavis, der var forpligtet på store dagsordener som magtudøvelse, [[økonomi]] og klimaproblemer, hvilket ind imellem førte til et fravalg af den almindelige nyhedsdækning. Samtidig mente han, at avisen burde være aktivistisk eksempelvis i forhold til klimaspørgsmålet som en naturlig fortsættelse af avisens tidligere engagement i modstandsbevægelsen og [[studenteroprøret]].<ref>[https://journalisten.dk/boerges-avis-er-blevet-akademisk/ Information 75 år: Børges avis er blevet akademisk. Artikel på Journalisten.dk 5. maj 2020.]</ref>
Historie Kommunikation Foreninger Organisationer